เปิดโลกแห่งฝัน ดิสนีย์ ออน ไอซ์ ร่มเกล้าคนไทยหนึ่งเดียวที่ได้แสดง
กลับมาอีกครั้งกับสุดยอดโชว์ดีๆ ดิสนีย์ ออน ไอซ์ บีอีซี-เทโรฯ ร่วมกับ บ.เมืองไทยประกันชีวิต และ การบินไทย อุ่นเครื่องความสนุกเรียกน้ำย่อยเพื่อเอาใจน้องๆหนูๆ งานนี้ได้พาคณะสื่อมวลชนบินลัดฟ้าชมการแสดง ดิสนีย์ ออน ไอซ์ พรีเซ้นท์ส แดร์ ทู ดรีม (Disney on Ice Present Dare to Dream) ณ เมืองไทเป ประเทศไต้หวัน ก่อนใครที่ไทเป อารีน่า,ตะลุยเบื้องหลัง ชมการซุ่มซ้อม พบปะกับเหล่าทีมงานนักแสดงจากดิสนีย์ ออน ไอซ์ พร้อมกับบุกห้องเสื้อผ้าสุดอลังการ และ พิเศษสุดๆในการแสดงครั้งนี้ มีคนไทยหนึ่งเดียว ร่มเกล้า โสภา หรือ ฟิล์ม ดีกรีนักกีฬาสเกตน้ำแข็งทีมชาติไทย ร่วม โชว์ด้วย ว่ะ ว้าวว้าว คนไทยเก่งฝุดๆ ก่อนจะสนุกเพลินตา เพลินใจกับการแสดง การผจญภัยของเหล่าเจ้าหญิงจากการ์ตูนดิสนีย์เรื่องเยี่ยม 4 รส ทั้ง เจ้าหญิงเทียน่า จากเรื่องเจ้าชายกบ, ซินเดอเรลล่า,สโนว์ไวท์กับคนแคระทั้งเจ็ด, และ ราพันเซล จากเรื่องเจ้าหญิงผมยาวกับโจรซ่าจอมแสบ ซึ่งเรื่องนี้เป็นการหยิบมาเล่นบนลานสเกตน้ำแข็งเป็นครั้งแรก ไฮไลต์ของโชว์อยู่ตรงผมเปียสีทองยาวของราพันเซล ซึ่งทำจากเส้นไหมยาวกว่า 2,000 ฟุตที่ทิ้งลงสู่ลานน้ำแข็งจากหอคอยที่มีความสูงชัน และกายกรรมสุดระทึกใจระหว่างราพันเซลกับฟลินน์ ไรเดอร์ ที่บินอยู่เหนือพื้นน้ำแข็งฉากนี้ผู้ชมตะลึง หนูๆ ชาวไทยตั้งตารอชม 26-29 มี.ค. ที่อิมแพค อารีน่า เมืองทองธานี จำหน่ายบัตรแล้ว ที่ไทยทิคเก็ตเมเจอร์ จ้า,ทีมข่าวบันเทิง
ตะลุยเบื้องหลัง ชมการซุ่มซ้อม พบปะกับเหล่าทีมงานนักแสดงจากดิสนีย์ ออน ไอซ์ พร้อมกับบุกห้องเสื้อผ้าสุดอลังการ และ พิเศษสุดๆในการแสดงครั้งนี้ มีคนไทยหนึ่งเดียว ร่มเกล้า โสภา หรือ ฟิล์ม ดีกรีนักกีฬาสเกตน้ำแข็งทีมชาติไทย ร่วมโชว์
ดิสนีย์ ออน ไอซ์,ไทเป,ไต้หวัน,นักแสดง,ร่มเกล้า โสภา,ฟิล์ม,การ์ตูน,เจ้าชายกบ,ซินเดอเรลล่า,สโนว์ไวท์,ราพันเซล